Author: Asta Urb
Last saved by: Erko Kalev
Company: Haapsalu Linnavalitsus

K O R R A L D U S

Haapsalu,							           	01.juuli 2010 nr 399

Projekteerimistingimuste kinnitamine 
(Vee tn 8, Haapsalu)

Läbi vaadanud Halostar Holding OÜ 11.06.2010 esitatud taotluse nr 7-2.15/2621 Vee tn 8 kinnistul asuva endise Tori kõrtsi hoone remondi ja ümberehituse projekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus
k o r r a l d a b:

1.	Kinnitada Vee tn 8, Haapsalu asuva endise Tori kõrtsi hoone remondi ja ümberehituse projekti projekteerimistingimused nr 8-09 (lisatud).
2.	Tunnistada kehtetuks Haapsalu Linnavalitsuse 13.05.2009 korraldus nr 290 Projekteerimistingimuste kinnitamine (Vee tn 8, Haapsalu).
3.	Korraldus teha teatavaks Halostar Holding OÜ-le (Palli tn 11, 11623 Tallinn)   korralduse koopia saatmisega posti teel, ehitus- ja planeerimisosakonnale (A. Joost).
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Andreas Rahuvarm
Aselinnapea linnapea ülesannetes 				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 22/ 10  “16” juuni  2010

Tingimused kinnitatud:
Haapsalu Linnavalitsuse korraldusega nr  399      , 
01.juuli 2010

Projekti nimetus | Endise Tori kõrtsihoone remondi ja ümberehituse projekt
Krundi asukoht | Vee tn 8, Haapsalu
Taotleja nimi | Halostar Holding OÜ
Krundi andmed | katastritunnus 18301:005:0040,  kinnistusraamatu registriosa nr 16432, pindala  1688m^2, maakasutuse sihtotstarve - 100% elamumaa (üldplaneeringu kohaselt lubatud sihtotstarbed: elamumaa ja ärimaa).
Projekti koostamisel arvestada alljärgnevat: |

1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
3.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) olemasolevad tehnovõrgud, projekteeritud tehnovõrgud, puud jne.
4.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
5.	Projekteerimisel tuleb arvestada, et krunt asub Haapsalu vanalinna muinsuskaitsealal (nr 27013).    
6.	Projekteerimisel tuleb lähtuda Muinsuskaitseameti poolt kooskõlastatud 12.05.2009 muinsuskaitse eritingimustest. Eritingimusi on võimalik muuta kooskõlastatult Muinsuskaitseametiga.
7.	Hoone siselahendust võib muuta vastavalt omaniku  vajadustele. Kandeseintesse avade tegemisel tuleb tagada hoone konstruktiivne tugevus. 
8.	Pööningukorruse võib välja ehitada ja kasutusele vastavalt omaniku vajadustele (s.h. külalisateljeedeks, töökodadeks jms), seejuures ei tuleb säilitada olemasolevad  katuse ja räästa kõrgused. 
9.	Hoone ümberehitamisel säilitada või taastada vana eeskujul valmistatud koopiadetailidega hoone fassaadi ja interjööri väärtuslikud osad (aknad-uksed, räästalahendus, korsten jms).
10.	Projekti mahus anda hoone välisviimistluse materjalide ja värvilahendus. 
11.	Projekteerida puitväravad, tänava äärde paekivist piirdeaed, pargi poole puitpiire. 
12.	Olemasolevad puukuurid, kas lammutada või ehitada ümber miljöösse sobiva lahendusega.
13.	Vajalik parkimine lahendada omal krundil. 
14.	Lahendada krundi heakorrastus, haljastus ning olmeprügi kogumine. Õueala pinnakatteks kas muru, graniitkillustik, paas, maakivi vm miljöösse sobiv materjal. 
15.	Projekteerida õueala sademevete lahendus, anda vertikaalplaneerimine.  
16.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
17.	Projekt kuulub kooskõlastamisele Muinsuskaitseametiga.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Ehitus- ja planeerimisosakonna juhataja …………………… Reimo Reimer
Linnaarhitekt                                            ……………………  Anu Joost
Linnaarengu ja muinsuskaitse peaspetsialist ………………..  Tõnis Padu
Käesolevad tingimused on kehtivad kahe aasta jooksul alates nende kinnitamisest